text: 魏復琦，字獻五，河南汝寧府光州固始縣人。生平.萬曆十九年癸丑科進士，四十二年任寧波府推官，丰儀整偉，喜怒不見色，為政務持大體。去郡三十里，舊有碶自宋大觀更築為塘，歲有圮陷，乙卯秋七月雨浹旬，塘中斷，守堤吏率農人莫知措，及冬，復琦署邑事，詢民急，首此役，越日一詣塘，無少倦，竣於丙辰春，名曰“魏公塘”。又及陸家堰、銅盆埔、大石堰，皆以不日成之，其他絶餘羨，厲風猷，平冤抑，恤顛運，不能以一二詳也。
metadata: erhwenkuo/wikipedia-zhtw
metadata: 魏復琦
metadata: https://zh.wikipedia.org/wiki?curid=7508026